Okmányokban legelőször 1486-ban utalnak rá (ekkor 56 adófizetőt jegyeztek, akik kivétel nélkül szászok voltak), azonban ekkor nem nevezik meg. 1520-ban "Platea Petri" és "Platea claustri" neveken említik, 1534-ben "Klostergasz", 1539-ben "platea Closter". Orbán Balázs "Klastrom utcának" nevezi. A két világháború közötti elnevezése "Voievodul Mihai", majd "Principele Carol". 1948 után "Strada 7 Noiembrie", majd 1991-től "Strada Mureșenilor", a brassói Mureșanu családra utalva. Megjegyzendő, hogy 1926–1948 között az Árvaház utcát nevezték "Mureșenilor"nak.